		Zalakaros Város Önkormányzata


		8749 Zalakaros, Gyógyfürdő tér 1. 
Telefon: 93/340-100, Fax: 340-531
		E-mail: hivatal@zalakaros.hu


Szám:  

AJÁNLATTÉTELI  FELHÍVÁS
ZALAKAROS VÁROS ÖNKORMÁNYZATA  A „MIÉNK  ITT A TÉR”  TOP_PLUSZ-1.1.3.-21-ZA1-2022-00010 PÁLYÁZATHOZ KAPCSOLÓDÓ MARKETING STRATÉGIA KÉSZÍTÉSÉRE


1. Ajánlatkérő neve, címe: Zalakaros Város Önkormányzata (8749 Zalakaros, Gyógyfürdő tér 1.

2. Ajánlatkérés típusa: 
Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti beszerzés.

3. Az ajánlatkérés tárgya: 
Zalakaros Város önkormányzata a „Miénk itt a tér” TOP_PLUSZ-1.1.3.-21-ZA1-2022-00010 pályázathoz kapcsolódó marketing stratégia elkészítése. 

4. Feladat részletezése: 
A feladat Zalakaros imázsának népszerűsítése, a „Miénk itt a tér” c. projekt keretében megvalósuló attrakciók és termékkapcsolások piaci bevezetése, imázs-integrációja. 
Marketing stratégia és kampányterv elkészítése. A marketingstratégia magában foglalja a projekt keretében megvalósuló fejlesztésekre és termékkapcsolásokra épülő program és szolgáltatáscsomagokat, kiemelt célcsoportokon belül buyer persona-k meghatározását, valamint az alkalmazott marketingkommunikációs eszközöket kampánytípusok szerint, tér- és időbeli, továbbá hirdetési büdzsé megosztással.
A feladat olyan piac specifikus, térben és időben targetált kampány kidolgozása, melyhez a desztinációban működő szolgáltatók konkrét ajánlatokkal csatlakozhatnak (B2B kapcsolatok erősítése, térségi szervezetekkel együttműködve), ezáltal növelni lehet a vendégéjszakák számát, a látogatószámot és a fajlagos költéseket, de csökken a szezoni koncentráció.
A marketingtervezés célja a fejlesztéssel kialakuló új kínálati elemek piaci bevezetése, ismertségének kialakítása, fokozása, amely nagymértékben meghatározza a későbbi versenyképes működtetést. Minden projekt esetében kötelező marketingtevékenységet betervezni.

A projekt marketingstratégiájának tervezésénél egyaránt figyelembevételre kell kerülnie, hogy: a turisták tájékozottabbak, tudatosabbak és igényesebbek lettek a turisztikai termékek és szolgáltatások iránt. Nagyobb hangsúly helyeződik az egyedi, speciális termékekre és nő, erősödik a professzionalizmus iránti igény. Egyre fontosabbá válik programcsomagok összeállítása. Megfigyelhető tendencia, hogy a speciális turisztikai termékek iránti kereslet jelentősen megnőtt az utóbbi években. Általánosan érvényes, hogy a turisták egyre inkább keresik az egyedit, a személyre szabottat.

A helyzetelemzést és a meghatározott célokat figyelembe véve a Karos Korzó által kínált szolgáltatásoknak növekedési stratégiát kell követnie, aminek célja intenzív marketing tevékenységgel a piaci pozíció stabilizálása, fokozatos erősítése. Ehhez elengedhetetlen, hogy tudatos marketing tevékenység alkalmazásával az újonnan megjelenő szolgáltatásokat a piac összes résztvevői számára ismertté tegye, kiemelt figyelmet fordítva a meghatározó szereplőkre.

A térség gazdag és változatos kiegészítő turisztikai vonzerőkkel rendelkezik, a rendezvénytéren kialakított attrakciók termékké váltak a korábbi marketing projekt eredményeként. Jelenlegi stratégiai cél a komplex egészségtudatosság népszerűsítésére és a környezettudatosságra épülő új (preventív – aktív, és ökoturisztikai komponensek integrációja) és meglévő szolgáltatások rendszerbe szervezése; a már megcélzott látogatói csoportok (gyógykezelések iránt érdeklődők, vagy prevenciós látogatók, családok) mellett új, fiatalabb generációkra fókuszáló célcsoportok megnyerése.

[bookmark: _Hlk169609107]A projekt keretében egy sportolásra, kikapcsolódásra alkalmas láncolat – streetball pálya, családi tornaeszközök, street workout tornapark, gördülőpálya, pingpong asztal, sakk asztal, tér sakk - bővíti a korábban létrehozott helyszíneket (Gyógy és egészségpark, rendezvénytér, Karos Korzó épület, Dísz tér). Ezek további integrációja történik meg, melyek egyenként is betöltik a közösségi találkozóhely szerepét, biztosítják az egészségturisztikai és aktív pihenés lehetőségét, valamint egész évben alkalmasak több generáció együttes időeltöltése így csökkentik Zalakaroson a szezoni koncentrációt.
A Karos Korzó szolgáltatásai a kisebb szálláshelyek, valamint a magánszálláshelyek szempontjából is stratégiai jelentőségűek, mivel a jelenleg rendelkezésre álló hasonló szolgáltatásokkal csak a nagyobb szállodák rendelkeznek, így nem jelentenek alternatívát és kooperációs lehetőséget a kisebb szálláshelyek és egyéb szolgáltatók számára.
Az előző projekt keretében kialakításra kerülő új rendezvénytéren folyamatosan és zökkenőmentesen zajlanak a rendezvények. A kialakított feltételrendszer lehetővé teszi a magasabb színvonalú kiszolgálást, valamint új rendezvények bevezetése is megvalósult. Ennek hatására 2022. évben programnapok száma meghaladja a 60 napot, új rendezvények indultak be a főszezonon kívüli időszakban (Karos Feszt, Jazz & Karos, Kincses Kis-Balaton)
A fedett közösségi tér kialakításának köszönhetően csökkent a szezoni koncentráció, hiszen megszűnt a rendezvények tér és időbeli koncentrációja (Karos Korzó Zene Szalon, Korzó  Alkotóműhely). A pályázatban megjelentetett új attrakcióknak köszönhetően új célcsoportként jelentkezik a labdajátékok különböző fajtáira nyitott sportolók valamint ifjúsági korcsoport.

Kizárólag olyan konkrét marketing tevékenységek tervezésére van lehetőség, ami a projekt szempontjából érintett.

5. Alkalmassági követelmények:

Szerződés nem köthető, illetve megrendelés nem adható azon vállalkozás számára,  
a) amely jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll,
b) amellyel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás van folyamatban az árajánlat benyújtásának időpontjában. 
c) ajánlattevő rendelkezik az ajánlat tárgyban az elmúlt 3 évben szerzett minimum 1 db referenciával, melyet a mellékletben szereplő adatlap kitöltésével igazol
d) ajánlattevő szakirányú végzettséggel rendelkező személyt von be, melyet szintén a mellékletben szereplő adatlap kitöltésével igazol

6. Kizáró okok: 

Az eljárásban nem lehet ajánlattevő, aki 
· végelszámolás alatt áll, vagy vonatkozásában csődeljárás elrendeléséről szóló végzést közzétettek, vagy az ellene indított felszámolási eljárást jogerősen elrendelték;
· tevékenységét felfüggesztette, vagy akinek tevékenységét felfüggesztették;
· egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha a megfizetésre halasztást kapott.
· az ajánlattevő kedvezményezettől és többi ajánlattevőtől független

Igazolási mód: 
Az ajánlattevőnek ajánlatában nyilatkoznia kell a kizáró okok fenn nem állásáról.

7. Ajánlat benyújtásának ideje:		2024. augusztus 29. 09:00 óra

8. Az ajánlat benyújtásának helye: 	Zalakaros Város Önkormányzata 
(8749 Zalakaros, Gyógyfürdő tér 1.)

9. Teljesítési határidő:			2024. október 15.

10. Ajánlati kötöttség időtartama: az ajánlat beadási határidejétől számított 30 nap.

11. Az ellenszolgáltatás teljesítésének feltételei, illetőleg a vonatkozó jogszabályokra hivatkozás:

Az ajánlattétel, a kifizetések és az elszámolás pénzneme magyar forint (HUF).
[bookmark: _GoBack]Számla benyújtására utólagosan, a ténylegesen teljesített szolgáltatásoknak megfelelően, a leigazolt teljesítést követően van lehetőség. 
A feladatok elvégzését az Ajánlatkérő az elvárt feladatok dokumentált megvalósulásával és az elkészült anyagok átvételével tekinti teljesítettnek. A teljesítés elfogadásáról az Ajánlatkérő minden esetben teljesítés igazolást állít ki. Az elkészült munkaverziót az ajánlatkérő véleményezi, majd a  javaslatok átvezetését követően kerül sor a teljesítés igazolására. A számlázásra a leigazolt teljesítést követően van lehetőség. A teljesítést igazoló okirat a számla mellékletét kell, hogy képezze. 
A szerződés teljesítése során egy végszámla nyújtható be.

12. Az ajánlatok bírálati szempontja;
A legalacsonyabb bruttó összegű vállalási díj

13. Benyújtandó dokumentumok;
Ajánlat, csatolt minta szerint (aláírva)

14. Az ajánlat benyújtásának módja:
· Az ajánlatot cégszerű aláírással kell ellátni. 
· Az ajánlatot határidőre e-mailben, a jegyzo@zalakaros.hu , menedzser@zalakaros.hu e-mail címekre mellékletként csatolva kell megküldeni, a tárgyban „2024. augusztus 29. 09.00 óráig nem nyitható meg” szövegrészt kérjük feltüntetni. Az ajánlat csak akkor tekinthető benyújtottnak, amennyiben mindkét e-mail címre egyidejűleg megküldésre került!
· Az ajánlatokat zárt borítékban, egy eredeti példányban is kérjük megküldeni. 
A borítékra kérjük feltüntetni:

 „Miénk itt a tér marketing”
2024. augusztus 29. 09:00 óráig nem bontható fel!

15. Kikötések: 
Az ajánlati ár egyösszegű átalányár, melynek tartalmaznia kell minden olyan felmerülő költséget, ami a feladat teljes körű ellátásához szükséges. Többletköltség elszámolására utólag nincs lehetőség.
A Kiírónak joga van bármelyik, vagy mindegyik ajánlatot elutasítani, vagy az eljárást eredménytelennek értékelni a szerződés odaítélése előtt, bármely időpontban, külön indoklás nélkül. 


16. Egyéb: 
a) Az ajánlatkérő a hiánypótlás lehetőségét teljes körben biztosítja.
b) Az ajánlatnak a hirdetményi költségeken kívül tartalmaznia kell minden olyan felmerülő költséget, ami a feladat teljes körű ellátásához szükséges, többletköltség elszámolására utólag nincs lehetőség.
c) A Megrendelő kiköti, hogy az elkészült dokumentumok feletti teljes rendelkezési jog a Megrendelő általi átvétellel és a vállalkozói díj megfizetésével a Megrendelőre száll, és megszerzi azok teljes körű felhasználási jogait is. Ennek megfelelően a Megrendelő az elfogadott, átvett dokumentumokat jogosult szabadon felhasználni, azokat módosíttathatja, felülvizsgáltathatja vagy átterveztetheti.

Az ajánlatkérő nem írja elő az ajánlattevőknek szerződéstervezet csatolását az ajánlatban, azonban tájékoztatja az ajánlattevőket, hogy a szerződést jelen felhívásban szereplő feltételek szerint kívánja megkötni a nyertes ajánlattevővel. A nyertes ajánlattevő a szerződéskötés tervezett időpontja előtt a jelen felhívásban foglaltak szerinti szerződéstervezetet köteles az ajánlatkérő rendelkezésére bocsátania.

További információ kérhető:

Balázs László, Zalakaros Város Önkormányzata
e-mail: menedzser@zalakaros.hu

A pályázatot a mellékelt ajánlattételi űrlapnak megfelelően kérjük benyújtani!

Zalakaros, 2024. augusztus …


 Novák Ferenc
  polgármester


Az ajánlati felhíváshoz mellékelt iratok:


1. pályázati űrlap
Ajánlati Űrlap
Ajánlatkérő:
Zalakaros Város Önkormányzata
8749 Zalakaros, Gyógyfürdő tér 1.
Adószám: 15734336-2-20

AJÁNLAT

Beszerzés tárgya: 
Zalakaros Város önkormányzata a „Miénk itt a tér” TOP_PLUSZ-1.1.3.-21-ZA1-2022-00010 pályázathoz kapcsolódó marketing stratégia készítése. 

Ajánlattevő:
	Név:
	

	Székhely:
	

	Telephely:
	

	Adószám:
	

	Képviselő neve:
	

	Elérhetőség:
	



Referenciák:
	Dokumentum neve
	Megrendelő
	Készítés éve

	
	
	

	
	
	

	
	
	

	
	
	




A szerződés teljesítésében részt vevő személy
	Neve:
	

	Képzettsége:
	

	Tapasztalata:
	



Ajánlati ár:
	Nettó
	 Ft

	Áfa
	 Ft

	Bruttó
	 Ft



	Ajánlat érvényessége (naptári napban):
	



Ajánlattevő nyilatkozik az alábbiakról:
- ajánlattevő nem áll végelszámolás alatt, csődeljárás elrendeléséről szóló végzést ajánlattevővel szemben nem tettek közzé, ellenne nem rendeltek el jogerős felszámolási eljárást;
- tevékenységét nem függesztette fel, 
- tevékenységét nem függesztették fel;
- egy évnél régebben lejárt adó-, vámfizetési vagy társadalombiztosítási járulékfizetési kötelezettsége – melyre megfizetésre halasztást nem kapott – nincs
- az ajánlattevő kedvezményezettől és többi ajánlattevőtől független.

Az ajánlat benyújtásával kijelentjük, hogy amennyiben nyertesnek nyilvánítanak bennünket, akkor a szerződést megkötjük, és a szerződést teljesítjük az ajánlati felhívásban és az ajánlatunkban részletezettek szerint.


Kelt:

							__________________________
cégszerű aláírás

